מוסלים מגומאייב (זמר)

מוסלים מגומאייב (באזרית: Müslüm Maqomayev, ברוסית: Муслим Магомаев; ‏ 17 באוגוסט 1942 - 25 באוקטובר 2008) היה מלחין, זמר אסטרדה ואופרה סובייטי ממוצא אזרי. בשנת 1973 הוענק לו תואר האמן העממי של ברית המועצות. על פעילותו בתחום השירה מגומאייב קיבל מספר עיטורים סובייטים, רוסים ואזרבייג'נים. בשנות ה-60 וה-70 של המאה ה-20 הפופולריות שלו בברית המועצות הייתה חסרת תקדים. מוסלים מגומאייב נולד בבאקו. אביו נהרג במלחמת העולם השנייה בסוף אפריל 1945. סבו היה מוסלים מגומאייב, מלחין ידוע של הפילהרמוניה הממלכתית הנקראת על שמו. לאחר שבעלה נהרג, אימו של מגומאייב עזבה את באקו, התחתנה שנית ועשתה קריירה של שחקנית תיאטרון. מוסלים הצעיר התחנך במשפחת דודו שהיה פעיל מפלגתי מקומי. מוסלים למד בקונסרבטוריון וכבר בגיל 15 הופיע בציבור. בשנת 1962 הוא הופיע במוסקבה בקונצרט נעילה של פסטיבל תרבות אזרית. בשנת 1963 הוא הופיע לראשונה בקונצרט יחיד. באותה שנה מוסלים מגומאייב התקבל כזמר בתיאטרון לאופרה בבאקו. בשנים 1964–1965 השתלם בלה סקאלה. עם חזרתו לברית המועצות מגומאייב המשיך לשיר באופרה אך סירב להצעה להצטרף לתיאטרון בולשוי. בשנים 1966 ו-1969 הוא שר באולימפיה שבפריז וזכה להצלחה גדולה. הוא קיבל הצעה להישאר למספר שנים ולעשות קריירה בינלאומית אך שלטונות ברית המועצות לא היו מוכנים לכך בטענה שהוא צריך להמשיך ולהופיע ברחבי ברית המועצות. בסוף שנות ה-60 עבור אחת ההופעות מגומאייב קיבל תשלום פי 3 מהמקובל. לאחר בירור, משרד התרבות הסובייטי אסר עליו להופיע מחוץ לגבולות אזרבייג'ן. הנושא נסגר רק לאחר התערבות ישירה של יורי אנדרופוב שהתקשר ליקטרינה פורצבה וציין שלק.ג.ב אין טענות לזמר והוא מעוניין לראות הופעתו במוסקבה. בשנת 1969 הזמר זכה בפרס ראשון בתחרות לשירה בסופוט שבפולין, שהייתה בזמנו התחרות הידועה ביותר בגוש הקומוניסטי. בשנים 1975–1989 מגומאייב היה המנהל האומנותי של התזמורת שהופיע איתו בכל ההופעות. בשנת 1998 פרש. מאז הוא עבר להתגורר במוסקבה עם אשתו, זמרת האופרה תמרה סיניאבסקָיָה, וניהל אתר אינטרנט אישי. מגומאייב נפטר בשנת 2008 ממחלת לב. הוא נקבר בבאקו ליד סבו. ב-14 באוגוסט 2008 נשיא אזרבייג'ן פרסם צו על הנצחת שמו של הזמר. שלט הנצחה הוצב על ביתו ואחד מבתי הספר בבאקו נקראה על שמו. במוסקבה מול שגרירות אזרבייג'ן בעיר הוצב פסל הזמר. באוקטובר 2010 במוסקבה נערכה תחרות זמרים לכבוד מוסלים מגומאייב. במהלך הקריירה שלו מגומאייב ביצע מעל ל-600 שירים והצטלם במספר סרטים. הוא גם הלחין מספר שירים על בסיס מילים של רוברט רוז'דסטבנסקי. את רוב הלהיטים של מגומאייב כתבו ארנו בבג'ניאן וחלקו חברו פולאד בולבולולו. אלכסנדרה פחמוטובה הלחינה מספר שירים במיוחד בשביל הזמר. הוא הוציא עשרות תקליטים שנמכרו במיליוני עותקים בברית המועצות. בשנת 1969 מגומאייב קיבל פרס על מכירת 4.5 מיליון תקליטים. במרץ 2020 שודרה סדרת טלוויזיה ביוגרפית על חייו, מגומאייב, בכיכובו של מילוש ביקוביץ'. ארנו בבג'ניאן: "מלכת היופי" (Королева красоты) "תודה לך" (Благодарю тебя) "תחזיר לי את המוזיקה" (Верни мне музыку) "העיר הטובה ביותר בכדור הארץ" (Лучший город земли) "נוקטורן" (Ноктюрн) "חתונה" (Свадьба) "טייגה כחולה" (Голубая тайга) "גלגל השטן" (Чёртово колесо) "שיכור מהשמש" (Солнцем опьянёный) "לב בשלג" (Сердце на снегу) "עקבותיך" (Твои следы) "תחייכי" (Улыбнись) "כל עוד אני זוכר, אני חי" (Пока я помню, я живу) "תבקשי משאלה" (Загадай желание) "אל תמהר" (Не спеши) "תקרא לי" (Позови меня) "תהיה איתי" (Будь со мной) "אהבת חורף" (Зимняя любовь) אלכסנדרה פחמוטובה: "מלודיה" (Мелодия) "אנחנו לא יכולים לחיות זה בלי זה" (Нам не жить друг без друга) "תקוה" (Надежда) "מערכון ערב" (Вечерний эскиз) מוסלים מגומאייב: "נצח כחול" (Синяя вечность) "להתראות באקו" (Прощай, Баку) אחרים: "קרן שמש זהובה" (Луч солнца золотого) אנדרטה למוסלים מגומאייב וכיכר על שמו במוסקבה (רו') אנדרטה למוסלים מגומאייב וכיכר על שמו בקייב (רו') אנדרטה למוסלים מגומאייב בבאקו (אנ') מדיה וקבצים בנושא מוסלים מגומאייב בוויקישיתוף אתר האינטרנט הרשמי של מוסלים מגומאייב מוסלים מגומאייב, במסד הנתונים הקולנועיים IMDb (באנגלית) מוסלים מגומאייב, במסד הנתונים הקולנועיים KinoPoisk (ברוסית) מוסלים מגומאייב, באתר אפל מיוזיק (באנגלית) מוסלים מגומאייב, באתר ספוטיפיי מוסלים מגומאייב, באתר Last.fm (באנגלית) מוסלים מגומאייב, באתר AllMusic (באנגלית) מוסלים מגומאייב, באתר MusicBrainz (באנגלית) מוסלים מגומאייב, באתר דיזר מוסלים מגומאייב, באתר Yandex.Music (ברוסית) מוסלים מגומאייב, באתר Discogs (באנגלית) מוסלים מגומאייב, באתר טיידל (באנגלית) מוסלים מגומאייב, באתר אמזון מיוזיק הענקת עיטור בידי הנשיא פוטין, סרטון באתר יוטיוב קונצרט "זיכרונות על ארנו באבג'אניאן" 1988, סרטון באתר יוטיוב מוסלים מגומאייב, באתר "Find a Grave" (באנגלית)